"Ek so bly oor siele wat gered word. So dankbaar vir mense/sendelinge/kinders van die Here wat die krag en energie het om hierdie uitreike te doen. Mag die Liewe Vader julle ryklik seen." Marieta
 Tydens ons afgelope uitreik op De Rust het die span vir Pieter gebid. Pieter het gekla dat hy glad nie kon buk of behoorlik kon beweeg nie. Hy het getuig hoe hy tydens gebed n klapgluid in sy rug gevoel en gehoor het. Die volgende aand het hy kom getuig dat hy vir die eerste keer in n lang tyd sy tuin kon bewerk. Hy het voor die skare, wat hom ken, beweeg en gebuk. Al die lof en eer aan Koning Jesus!!! Hy bly die Groot Geneesheer. 
As jy God vra vir voorsiening kan Hy gebruik wie Hy wil. Hy gebruik die persoon wat bereid is om na Sy stem te luister en te reageer. Ek en jy moet net n ontvanklike hart sonder hoogmoed openbaar. Vader kan dan weer saad gee vir hom wat gesaai het. 